અમેરિકાના લાસ વેગસમાં રહેતો રાહુલ કપૂર (ઇમરાન ખાન) તેના મુંબઈસ્થિત ધનવાન પેરન્ટ્સ (બમન ઈરાની-રત્ના પાઠક શાહ)ના નિયમોમાં ઘડાયેલો પચીસ વર્ષનો યુવક છે. આર્કિટેક્ટની નોકરી ગુમાવ્યા બાદ તે પેરન્ટ્સને એ કહેવા નથી માગતો અને પોતાની રીતે કોશિશ કરવા માગે છે. જોકે ત્યારે તેની મુલાકાત હેરડ્રેસર રિયાના બ્રિગૅન્ઝા (કરીના કપૂર) સાથે થાય છે, જેનો સ્વભાવ રાહુલ કરતાં બિલકુલ વિરોધાભાસી છે. ક્રિસમસને દિવસે બન્ને એકલતા દૂર કરવા માટે ભેગાં થાય છે, પણ જે મુલાકાત માત્ર અમુક ડ્રિન્ક્સ પૂરતી હતી એમાં બીજા દિવસે ઊઠે ત્યારે તેઓ કાનૂની રીતે પરણી ગયાં છે એની જાણ થાય છે. જોકે પછી તરત તેઓ છૂટાં થવા માટેની કોશિશ શરૂ કરે છે, પણ કિસ્મત વારંવાર તેમને સામે લાવે છે અને તેમની મિત્રતા વધે છે. આ ભૂલમાં લેવામાં આવેલો નિર્ણય તેમના માટે જીવનનો સૌથી મોટો બની રહેશે?